Ego, Trecensis comes palatinus, notum facio omnibus, tam presentibus quam futuris, quod, pro anima defuncti Willelmi de Brena, quondam dilecti et familiaris mei, dedi monachis et ecclesie Sancti-Michaelis de Tornodoro in perpetuam elemosinam, et concessi viginti solidos annui redditus in intragio vinorum apud Trecas, ad festum Sancti-Johannis-Baptiste singulis annis percipiendos, ut a dampnis et gravaminibus que dictis monachis idem Willelmus intulerat, dum viveret, hac elemosina mediante, animam ipsius absolverent et quictarent. Ut autem hec elemosina rata in posterum teneatur, in confirmacionem et testimonium presentem cartam fieri volui, et sigilli mei munimine roborari. Actum, apud Sanctum-Florentinum, anno Domini millesimo ducentesimo, mense octobri. Datum per manum Galterii, cancellarii; nota Alerini.